દબાણ અંગે પાલિકા પ્રમુખ અશોકભાઇ પીપળીયા એ જણાવ્યું હતું કે શહેરના બસ સ્ટેન્ડ, ગુંદાળા રોડ, ત્રણ ખુણીયા, જેતપુર રોડ, જેલચોક, પાંજરાપોળ, ગુંદાળા દરવાજા ચોક, માંડવી ચોક, નાની મોટી બજાર સહિત મોટાભાગના વિસ્તારોમાં દબાણો થયાની પાલિકા કચેરીએ વ્યાપક ફરિયાદો આવી છે, ખાણીપીણી અને ફ્રુટની લારી વાળાઓ ફૂટપાથ પર કેબીન અને રોડ ઉપર રેકડીઓ મૂકી વ્યાપક પ્રમાણમાં દબાણ કરી રહ્યા છે, આવા વેપારીઓ અને પાલિકા તંત્ર દ્વારા તાકીદ કરવામાં આવી છે, જો સ્વૈચ્છિક રીતે દબાણો દૂર નહીં કરે તો પાલિકા તંત્ર નોટિસ ફટકારશે અને આગામી દિવસોમાં ફોજદારી રાહે પગલાં ભરશે તેમાં કોઈ શંકાને સ્થાન નથી.